Mangan heptoksida

Mangan heptoksida atau mangan(VII) oksida ialah sebatian kimia mangan dengan formula kimia Mn2O7. Sebatian ini ialah oksida asid bagi asid permanganik, HMnO4.

Selain daripada sebagai bahan pencuci dalam makmal, sebatian ini jarang digunakan disebabkan oleh sifat-sifatnya yang berbahaya. 

 Penghasilan 

Mangan heptoksida dihasilkan melalui tindak balas asid sulfurik pekat dengan kalium permanganat. Tindak balas ini mula-mulanya menghasilkan asid permanganik, tetapi mengalami pendehidratan lalu menghasilkan mangan heptoksida.

2 KMnO4 + 2 H2SO4 -> Mn2O7 + H2O + 2 KHSO4

 Tindak balas 

Mangan heptoksida merupakan bahan mudah meletup dan boleh terurai pada suhu yang berdekatan dengan suhu bilik serta meletup pada suhu melebihi 55 °C. Mangan heptoksida terurai lalu menghasilkan mangan dioksida, MnO2 dan gas oksigen, O2.Holleman, A. F.; Wiberg, E. "Inorganic Chemistry" Academic Press: San Diego, 2001. . Sedikit gas ozon juga boleh terhasil.

2 Mn2O7 -> 4 MnO2 + 3 O2

 Rujukan 

Kategori:Oksida
Kategori:Sebatian mangan
Kategori:Agen pengoksidaan